Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот Елена Јанчева со службена легитимација број 28-0020 Мијалче Стојанов со службена легитимација број 28-0005, изврши редовен инспекциски надзор над субјектот на инспекциски надзор Црвен крст на РСМ - Општинска организација Струмица, давател на социјалната услуга помош и нега во домот, со седиште на ул.,, Коста Бозов број 1 Струмица, застапуван од Претседател Васил Тунев и со записник ИП1 број 16-13 од 28.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Васил Тунев, Претседател на Црвен крст на РСМ-Општинска организација Струмица (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Давателот на услугата, односно координаторот во сите предмети на корисниците, да врши непосреден увид во домот на корисникот најмалку еднаш месечно, односно да следи дали услугата од негувателот се дава континуирано и квалитено, согласно член 106 од Законот и член 26 тав 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 ).

**Рокот за извршување на изречената инспекциска мерка изнесува 30 дена од приемот на решението**

2.Давателот на услугата, во сите предмети на негувателите да обезбеди индивидуален план за работа со корисникот и Листа на активности за остварување на услугата помош и нега во домот , врз основа на кој треба да се дава услугата, согласно член 106 од Законот, член 18 и член 28 став 1 алинеја 1 од Правилникот за начинот и обемот на социјалните услуги,нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 ).

**Рокот за извршување на изречената инспекциска мерка изнесува 15 дена од приемот на решението**

3.Давателот на услугата, односно координаторот да организира координативни состаноци со негувателителите еднаш неделно заради дискусија за сите околности кои влијаат врз давањето на услугата, согласно член 106 од Законот и член 26 став 1 алинеја 9 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023 ).

**Рокот за извршување на изречената инспекциска мерка изнесува 15 дена од приемот на решението**

4. Давателот на услугата, односно негувателот дневникот што го води за работата, за секој ден да го содржи времето на започнувањето на услугата и времето на завршувањето на услугата и да го доставува на неделно ниво до координаторот, согласно член 106 од Законот и член 28 став 1 алинеја 2 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 15 дена од приемот на решението**

5. Давателот на услугата треба да има воспоставено процедури за поднесување и разгледување поплаки и претставки од корисниците и членовите на нивните семејства и други лица согласно член 106 од Законот, член 30 став 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 15 дена од приемот на решението**

**6.** Давателот на услугата, да обезбеди докази за негувателот дека ги исполнува условите за давање на услугата помош и нега во домот, односно доказ за здравствена способност за вршење на дејноста, доказ за степен на образование, дека не му е одземена или ограничена деловната способност, дека не му е одземено вршењето на родителското право, дека не му е изречена осуда за кривично дело со казна затвор над шест месеци, дека не му е изречена забрана за вршење на должност, дејност и професија, согласно член 106 од Законот и член 27 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

7. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Елена Јанчева инспектор за социјална заштита со службена легитимација 28-0020 и Мијалче Стојанов инспектор за социјална заштита со службена легитимација број 28-0005, изврши редовен инспекциски надзор над субјектот на инспекциски надзор Црвен крст на РСМ - Општинска организација Струмица, со седиште на ул.,,Коста Бозов број 1, застапуван од Претседателот на Давателот на социјални услиги Васил Тунев и состави Записник ИП1 број 16-13 од 28.09.2023 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-13 од 04.10.2023 година.

Инспектор за социјална заштита,

Елена Јанчева

Мијалче Стојанов